b'\n_START_ARTICLE_\nLeijukatalyyttinen krakkaus\n_START_PARAGRAPH_\nLeijukatalyyttinen krakkaus (engl. fluid catalytic cracking, FCC) on hiilivetyjen krakkausprosessi \xc3\xb6ljynjalostuksessa. Prosessin korkeassa, noin 500 celsiusasteen l\xc3\xa4mp\xc3\xb6tilassa ja 1,5 baarin paineessa kemiallisessa reaktorissa katalyytin vaikutuksen alaisena raakatislausyksik\xc3\xb6st\xc3\xa4 tulevan tyhji\xc3\xb6kaasu\xc3\xb6ljyn raskaat hiilivedyt muuntuvat kevyiksi. Krakkautuneet kaasut johdetaan reaktorista tislauskolonniin ja tislataan tuotteiksi, kuten bensiinin sekoitusaineiksi ja poltto\xc3\xb6ljyksi.'